b"\n_START_ARTICLE_\nMoldova are talent\n_START_SECTION_\nSezonul 1 (2013)\n_START_PARAGRAPH_\nAudi\xc8\x9biile au avut loc \xc3\xaen ora\xc8\x99ele: Nisporeni, B\xc4\x83l\xc8\x9bi, Constan\xc8\x9ba, Drochia, Soroca, Edine\xc8\x9b, Orhei, Cahul, Comrat, Ungheni, H\xc3\xa2nce\xc8\x99ti, C\xc4\x83u\xc8\x99eni \xc8\x99i Chi\xc8\x99in\xc4\x83u. Audi\xc8\x9biile au avut loc \xc3\xaen lunile mai \xc8\x99i iunie 2013._NEWLINE_Primul episod a fost difuzat pe data de 11 octombrie 2013 \xc8\x99i a fost un mare hit pentru Prime \xc3\xaen materie de audien\xc8\x9b\xc4\x83. Sunt 2 semifinale, 3 participan\xc8\x9bi calific\xc3\xa2ndu-se pentru finala show-ului, care a avut loc pe data de 27 decembrie 2013. Pe locul 3 a fost echipa Street Workout, pe locul 2 echipa Maximum, iar locul \xc3\xaent\xc3\xa2i, r\xc4\x83spl\xc4\x83tit cu premiul de 500.000 de lei moldovene\xc8\x99ti, a fost c\xc3\xa2\xc8\x99tigat de Monica P\xc3\xaerlici, o feti\xc8\x9b\xc4\x83 de 10 ani care a recitat poezia \xe2\x80\x9dRepetabila povar\xc4\x83\xe2\x80\x9d de Adrian P\xc4\x83unescu.\n_START_SECTION_\nSezonul 2 (2014)\n_START_PARAGRAPH_\nLa finalul ultimei emisiuni din primul sezon, prezentatorii Mircea Marco \xc8\x99i Adrian Ursu au anun\xc8\x9bat c\xc4\x83 imediat dup\xc4\x83 prima edi\xc8\x9bie a emisiunii, \xc3\xaencep preg\xc4\x83tirile pentru cea de-a doua. Preselec\xc8\x9biile au avut loc \xc3\xaen prim\xc4\x83vara-vara anului 2014, iar sezonul 2 propriu-zis a debutat pe 19 septembrie 2014. \xc3\x8en emisiunea din 28 noiembrie s-a terminat etapa audi\xc8\x9biilor \xc8\x99i a avut loc faza deliber\xc4\x83rilor \xc3\xaentre jura\xc8\x9bi \xc3\xaen urma c\xc4\x83rora au fost ale\xc8\x99i 36 de semifinali\xc8\x99ti. Cele trei semifinale au avut loc pe 5, 12 \xc8\x99i 19 decembrie, din fiecare semifinal\xc4\x83 promov\xc3\xa2nd \xc3\xaen final\xc4\x83 c\xc3\xa2te 4 concuren\xc8\x9bi. \xc3\x8en finala din 26 decembrie 2014, pe locul 3 s-a clasat grupul de muzic\xc4\x83 popular\xc4\x83 \xe2\x80\x9eNistrenii\xe2\x80\x9d, pe locul doi speedcuber-ul Roberto Lozovanu, iar marea c\xc3\xa2\xc8\x99tig\xc4\x83toare a devenit Ana Munteanu, o adolescent\xc4\x83 de 13 ani, care \xc3\xaen final\xc4\x83 a interpretat piesa Patriciei Kaas - \xe2\x80\x9eIl parle d'amour\xe2\x80\x9d, iar \xc3\xaen etapele precedente \xe2\x80\x93 dou\xc4\x83 piese de-ale lui Vladimir V\xc3\xaeso\xc8\x9bki."